5.4.2023.
HR
Službeni list Europske unije
C 125/303 srijeda, 14. rujna 2022.
(33)
Državama članicama potreban je pregled zgrada koje nisu na razini nZEB-a da bi mogle odrediti stopu obnove.
Države članice stoga bi trebale objaviti i redovito ažurirati popis javnih zgrada, uključujući socijalne stanove, u glavnoj bazi podataka s energetskim certifikatima.
Taj popis trebao bi također omogućiti privatnim subjektima, među ostalim poduzećima za energetske usluge (ESCO-i), da predlažu rješenja za obnovu, a te bi podatke mogla agregirati Promatračka skupina EU-a za obnovu zgrada.
(34)
Više od polovice svjetskog stanovništva 2020. je živjelo u urbanim područjima.
Očekuje se da će taj postotak dosegnuti 68 % do 2050.
(28) Uz to, tek treba izgraditi pola urbanih infrastruktura do 2050.
(29) Gradovi i metropolska područja su središta gospodarske aktivnosti, stvaranja znanja, inovacija i novih tehnologija.
Gradovi utječu na kvalitetu života građana koji žive ili rade u njima.
Države članice trebale bi tehnički i financijski podržavati općine.
Izvjestan broj općina i drugih javnih tijela u državama članicama već je uveo integrirane pristupe u vezi s uštedom energije i opskrbom energijom te održivom mobilnosti, na primjer putem akcijskih planova za održivu energiju i planova održive gradske mobilnosti, kao što su akcijski planovi razvijeni u okviru inicijative Sporazum gradonačelnika, i integrirane gradske pristupe koji nadilaze pojedinačne zahvate na zgradama ili u vrstama prometa.
Potrebno je dodatno raditi na povećanju energetske učinkovitosti gradske mobilnosti u putničkom i teretnom prometu jer se na nju odnosi oko 40 % cjelokupne energije u cestovnom prometu. Uredba...
[izmijenjena Uredba o TEN-T-u – COD 2021/420] trebala bi znatno doprinijeti rješavanju pitanja energetske učinkovitosti gradskog prometa dosljednim, integriranim i multimodalnim pristupom putem zahtjeva za donošenje planova održive gradske mobilnosti (SUMP) kako je definirano u toj istoj uredbi.
Nadalje, kako bi se ostvarili ciljevi ove Direktive, države članice trebale bi snažno poticati što više lokalnih tijela da donesu planove održive gradske mobilnosti kako bi se doprinijelo smanjenju potrošnje energije i izbjegao nepotreban prijevoz gdje je to moguće, u skladu s načelom „energetska učinkovitost na prvom mjestu”.
(35)
Prilikom kupnje određenih proizvoda i usluga te kupnje i zakupa zgrada, naručitelji i javni naručitelji koji sklapaju ugovore o javnim radovima, nabavi robe ili uslugama trebala bi predvoditi svojim primjerom i donositi energetski učinkovite odluke o kupnji i primjenjivati načelo energetska učinkovitost na prvom mjestu, uključujući za one javne ugovore i koncesije za koje u Prilogu IV. nisu propisani posebni zahtjevi.
To bi se trebalo odnositi na administrativne odjele s nadležnošću na cijelom državnom području države članice.
Ako u određenoj državi članici i za određeno područje nadležnosti ne postoji takav relevantni administrativni odjel koji je nadležan na cijelom državnom području, obveza bi se trebala primjenjivati na one administrativne odjele koji su zajedno nadležni na cijelom državnom području.
Međutim, ovo ne bi trebalo utjecati na odredbe direktiva Unije o javnoj nabavi.
Države članice trebale bi uklanjati unutarnje i prekogranične prepreke zajedničkoj javnoj nabavi ako se time mogu smanjiti troškovi i povećati koristi unutarnjeg tržišta tako što se stvaraju poslovne prilike za dobavljače i pružatelje energetskih usluga.
(36)
Svi javni subjekti koji ulažu javna sredstva putem nabave trebali bi u dodjeli ugovora i koncesija biti uzor odabirom proizvoda, usluga, radova i zgrada najviše energetske učinkovitosti, što uključuje i nabave koje ne podliježu posebnim zahtjevima iz Direktive 2009/30/EZ.
U tom kontekstu u svim postupcima dodjele javnih ugovora i koncesija čija je vrijednost iznad pragova utvrđenih u člancima 6. i 7.
Direktive 2014/23/EU Europskog parlamenta i Vijeća (30), članka 2. stavka 1.
Direktive 2014/24/EU Europskog parlamenta i Vijeća (31) i članaka 3. i 4.
Direktive 2014/25/EU Europskog parlamenta i Vijeća mora se uzeti u obzir energetsku učinkovitost proizvoda, zgrada i usluga utvrđena Unijinim ili nacionalnim zakonodavstvom tako što će se u njima prioritetno razmotriti načelo energetska učinkovitost na prvom mjestu.
(28) (29) (30)
https://www.unfpa.org/world-population-trends https://www.un.org/en/ecosoc/integration/pdf/fact_sheet.pdf Direktiva 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji, (SL L 94, 28.3.2014., str. 1.).
Direktiva 2014/24/EU Europskog parlamenta i Vijeća od 26. veljače 2014. o javnoj nabavi i o stavljanju izvan snage Direktive 2004/18/EZ, (SL L 94, 28.3.2014., str. 65.).
(31)